stanford-oval/wikipedia huggingface dataset:
โรงเรียนสนมวิทยาคาร
ประวัติ

โรงเรียนสนมวิทยาคาร เป็นโรงเรียนมัธยมศึกษา ตั้งอยู่ที่บ้านเลขที่ 190 หมู่ 1 ตำบลสนม อำเภอสนม จังหวัดสุรินทร์ จัดการศึกษาแบบสหศึกษา มีพื้นที่ 98 ไร่ 2 วา 50 ตารางวา  เริ่มก่อตั้งในปี พ.ศ 2516 ชาวกิ่งอำเภอสนม ซึ่งมี นายสิงห์ ไชยโรจน์  ปลัดอำเภอ ผู้หัวหน้ากิ่งอำเภอสนม และ นายสุทัศน์ พรพรม ศึกษาธิการอำเภอสนม ประจำกิ่งอำเภอสนม  พร้อมด้วยบรรดา ข้าราชการ ประชาชนชาวสนม มีความเห็นตรงกันว่า พื้นที่ โคกเล็บเหยี่ยว (โคกเล็บแม็วในภาษาถิ่น) ซึ่งอยู่มางทิศตะวันออก หนองสนม ห่างจากหมู่บ้าน 1.5 กิโลเมตร มีความเหมาะสมจะตั้งโรงเรียน
กระทั่งกระทรวงศึกษาธิการ ได้ประกาศก่อตั้ง โรงเรียนสนมวิมยาคาร ในวันที่ 10 มีนาคม พ.ศ. 2517 โดยได้รับนักเรียนจำนวน 2 ห้อง มีนักเรียน 68 คน โดยอาศัยโรงเรียนสนมศึกษาคารเป็นที่เรียนชั่วคราว ต่อมาได้ย้ายมาที่ อาคารเรียนชั่วคราว 216 ก ที่ก่อสร้างใหม่ ในบริเวณปัจจุบัน เมื่อวันที่ 29 มีนาคม 2517 นายธีรชัย บุพศิริ เดินทางมานับตำแหน่งเป็นครูใหญ่คนแรก  โดยมีการสอนระดับ มัธยมศึกษาปีที่1 - 6 และระดับ ปวช.1-3 และมีข้าราชการ บุคลากรทางการศึกษา ลูกจ้าง ครูอัตราจ้าง และนักศึกษาฝึกประสบการณ์ทั้งหมด 54 คน
ในวันที่ 27 ธันวาคม 2547 ได้ผ่านการประเมิน ต้นแบบ 1 อำเภอ 1 โรงเรียนในฝัน ตามนโยบายของรัฐบาลในสมัยนั้น
และในปีพ.ศ. 2555 ได้ผ่านการประเมิน และรับรางวัลโรงเรียนพระราชทาน
สัญลักษณ์

ตราสัญลักษณ์ : เสมาธรรมจักรครอบพานดวงแก้ว บนคำปรัชญา
พระพุทธรูปประจำโรงเรียน :
ปรัชญา : “ปญฺญา โลกสฺมิ ปชฺโชโต” (ปัญญาเป็นแสงสว่างแห่งโลก)
ต้นไม้ประจำโรงเรียน : ต้นทองกวาว ต้นราชพฤกษ์
สีประจำโรงเรียน :
สีแสดหมายถึง เป็นสีของดวงอาทิตย์เมื่อตอนรุ่งอรุณ เป็นสัญลักษณ์ของความรุ่งโรจน์ แผ่รัศมี และให้แสงสว่างเพื่อขจัดความมืดมัวทั้งปวง
สีขาว หมายถึง  เป็นสีของพระพุทธศาสนา สีของความบริสุทธิ์ แจ่มใส
ตราสัญลักษณ์
ต้นดอกจาน
ต้นราชพฤกษ์
ผู้อำนวยการ

| 0 | 1 | 2 | 3 | 4 |
| --- | --- | --- | --- | --- |
| ลำดับ | รายนาม | เริ่มวาระ | สิ้นสุดวาระ | ตำแหน่ง |
| 1 | นายธีรชัย บุพศิริ | พ.ศ. 2517 | พ.ศ. 2524 | ครูใหญ่ |
| 2 | นายสุรยุทธ วิศิษฐศิลป์ | พ.ศ. 2524 | พ.ศ. 2529 | ครูใหญ่ |
| 3 | นายเกษฒ คำทวี | พ.ศ. 2529 | พ.ศ. 2530 | ผู้อำนวยการ |
| 4 | นายสมรรถชัย นาคะผิว | พ.ศ. 2530 | พ.ศ. 2534 | ผู้อำนวยการ |
| 5 | นายสุริยัน ลามาตย์ | พ.ศ. 2534 | พ.ศ. 2540 | ผู้อำนวยการ |
| 6 | นายคูน เอี่ยมสะอาด | พ.ศ. 2540 | พ.ศ. 2542 | ผู้อำนวยการ |
| 7 | นายถนอม บุญเต็ม | พ.ศ. 2542 | พ.ศ. 2544 | ผุ้อำนวยการ |
| 8 | นายพรม ดาศรี | พ.ศ. 2544 | พ.ศ. 2547 | ผู้อำนวยการ |
| 9 | นายถนอม บุญปก | พ.ศ. 2547 | พ.ศ. 2550 | ผู้อำนวยการ |
| 10 | นายจิรศักดิ์ จันทรช่วงโชติ | พ.ศ. 2550 | พ.ศ. 2552 | ผู้อำนวยการ |
| 11 | ดร.พัลลพ พัวพันธุ์ | พ.ศ. 2552 | ปัจจุบัน | ผู้อำนวยการ |
รางวัลสำคัญ

รางวัลโรงเรียนพระราชทาน ปี 2555 ประเภทโรงเรียนขนาดกลาง
รางวัลพระราชทานพิณเพชรสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี โดย Saim MusicThai YAMAHA 2547 คณะสานศิลป์ดนตรีไทยสนมวิทยาคาร
รางวัลพระราชทานพิณเพชรสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี โดย Saim MusicThai YAMAHA 2548 คณะสานศิลป์ดนตรีไทยสนมวิทยาคาร
รางวัลพระราชทานพิณเพชรสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี โดย Saim MusicThai YAMAHA 2549 คณะสานศิลป์ดนตรีไทยสนมวิทยาคาร
1 อำเภอ 1 โรงเรียนในฝัน
รางวัลโรงเรียนวิถีพุทธ
รางวัลโรงเรียนเศรษฐกิจพอเพียง ปี 2555,2556
รางวัลพิณทองสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี โดย YAMAHA ลูกทุ่งคอนเทสต์ 2556 วงดนตรีลูกทุ่งดอกจาน
รางวัลพิณเงินสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี  โดย YAMAHA ลูกทุ่งคอนเทสต์ 2555 วงดนตรีลูกทุ่งดอกจาน
รางวัลโรงเรียนผู้นำชุมชน
รางวัลโรงเรียนปลอดอุบัตติเหตุ
รางวัลโรงเรียนปั้นเด็กสู่ดาว
รางวัลโรงเรียนดีเด่นประจำเขตพื้นที่การศึกษา
แหล่งข้อมูลอื่น

เว็บไซต์อย่างเป็นทางการโรงเรียนสนมวิทยาคาร เก็บถาวร 2010-07-04 ที่ เวย์แบ็กแมชชีน
ชาย เมืองสิงห์

| ชาย เมืองสิงห์จ> ภ. |
| --- | --- |

สารนิเทศภูมิหลัง
เกิด: 24 ตุลาคม พ.ศ. 2482 (84 ปี) สมเศียร พานทอง ตำบลบางมัญ อำเภอเมืองสิงห์บุรี จังหวัดสิงห์บุรี
คู่สมรส: สมจิตร มุกดา
อาชีพ: นักร้อง, นักประพันธ์เพลง, นักแสดงละคร, นักแสดงภาพยนตร์
ปีที่แสดง: พ.ศ. 2504 - ปัจจุบัน
สังกัด: วงดนตรีจุฬารัตน์
ชาย เมืองสิงห์ มีชื่อจริงว่า สมเศียร พานทอง ได้รับการยกย่องเชิดชูเกียรติจากคณะกรรมการวัฒนธรรมแห่งชาติเป็น ศิลปินแห่งชาติ สาขาศิลปะการแสดง (ขับร้อง-นักประพันธ์เพลงไทยลูกทุ่ง) ประจำปี พ.ศ. 2538 ชาย เมืองสิงห์ ได้รับฉายา "อแลง เดอลอง เมืองไทย" และในยุคถัดมาได้รับอีกฉายาเป็น "แมนซิตี้ไลอ้อน"  ชาย เมืองสิงห์ เป็นนักร้องที่มีลีลาการร้องเป็นเอกลักษณ์ของตัวเองและมีความสามารถในการประพันธ์เพลง เพลงที่สร้างชื่อเสียงให้แก่ ชาย เมืองสิงห์ คือ “เพลงมาลัยดอกรัก”และอีกมากมายหลายเพลง และผลงานเพลงที่สร้างชื่อเสียงให้กับ ชาย เมืองสิงห์ มากที่สุด คือ "เพลงเมียพี่มีชู้" นอกจากนั้นยังได้ประพันธ์เพลงลูกทุ่งเอาไว้ประมาณ 1,000 เพลง ซึ่งก็มีทั้งเอาไว้สำหรับขับร้องเองและให้ผู้อื่นขับร้อง และหลายเพลงติดอันดับยอดนิยมทำให้ได้รับการขนานนามให้เป็น “นักร้องลูกทุ่งสามสมัย” คงความยอดนิยมไว้ได้ทุกยุค ชาย เมืองสิงห์ ได้รับรางวัลเกียรติคุณในฐานะศิลปินดีเด่นหลายรางวัล มีชื่อเสียงโด่งดังเป็นที่ยอมรับในวงการเพลงไทยลูกทุ่งเป็นอย่างยิ่ง
ผลงานการแต่งเพลง

ชาย เมืองสิงห์ ยังมีความสามารถด้านการแต่งเพลงชนิดที่หาตัวจับได้ยากคนหนึ่ง เขามีเพลงที่แต่งไว้มากมายถึงราว 1 พันเพลง และเพลงที่เขาแต่งไว้ร้องเอง หรือแต่งให้นักร้องคนอื่นร้อง ก็ได้รับความนิยมจากแฟนเพลงหลายสิบเพลง เช่น
ทำบุญร่วมชาติ
มาลัยน้ำใจ
มาลัยลอยวน
พ่อลูกอ่อน
รอหน่อยน้องติ๋ม
ลูกสาวใครหนอ
มาลัยดอกรัก
แก่นแก้ว
หยิกแกมหยอก
นาวาสวรรค์
กิ่งทองใบหยก
สิบห้าหยกๆ
เรือล่มในหนอง
แม่ขนตางอน
หญิงม่าย
เบื่อผู้หญิง
ฝนตกบ้านน้อง ฟ้าร้องบ้านพี่
รวยรักเหลือเกิน
ใกล้เกลือกินด่าง
บ้านเรือนเคียงกัน
กาคาบพริก
ทุกข์ร้อยแปด
น้ำนิ่งไหลลึก
แม่สื่อแม่ชัก
เมรี
สถานีรวมรัก
เมียพี่มีชู้
มันยกร่อง
พี่ไปหลายวัน
จับแพะชนแกะ
พ่อแก่แม่เฒ่า
จ้ำม้ำ
ชะทิงนอยนอย
แม่ยอดยาหยี
เพลงพิเศษ

คนขายฝัน - เพลงพิเศษจากมหกรรมคอนเสิร์ต "ถูกใจคนไทย ร่วมใจใช้สินค้าถูกกฎหมาย" (สิงหาคม 2545)
พุทธานุภาพ (2545)
ราชาแห่งราชัน (2554) - จัดทำขึ้นเพื่อพระบาทสมเด็จพระปรมินทรมหาภูมิพลอดุลยเดช มหิตลาธิเบศรามาธิบดี จักรีนฤบดินทร สยามินทราธิราช บรมนาถบพิตร
ศรีเมืองไทย (2559)
ราชาที่ฟ้าประทาน (2561)
เพลงพิเศษ > The Man City Lion Project

การกลับมาครั้งยิ่งใหญ่ของ ชาย เมืองสิงห์ กับ ค่ายอาร์สยาม ในโปรเจกต์พิเศษ The Man City Lion Project ซึ่งมีเพลงที่ชายเมืองสิงห์ ขับร้อง แต่งเนื้อร้อง ทำนอง และเรียบเรียง รวมกันทั้งหมด 14 เพลง
| เพลงที่ | ชื่อเพลง | นักร้อง | หมายเหตุ |
| --- | --- | --- | --- |
| 1 | เมียพี่มีชู้ | ชาย เมืองสิงห์ ใบเตย อาร์สยาม จ๊ะ อาร์สยาม | ขับร้อง / คำร้อง /ทำนอง |
| 2 | ชะทิงนองนอย | ชาย เมืองสิงห์ จินตหรา พูนลาภ อาร์สยาม | ขับร้อง / คำร้อง /ทำนอง |
| 3 | ลั่นทม | ปาน ธนพร | คำร้อง /ทำนอง |
| 4 | เมรี | กระแต อาร์สยาม กระต่าย อาร์สยาม | คำร้อง /ทำนอง |
| 5 | มาลัยน้ำใจ | แจ๊ค ธนพล อาร์สยาม แคท รัตกาล อาร์สยาม | คำร้อง /ทำนอง |
| 6 | มาลัยดอกรัก | ชาย เมืองสิงห์ นฤพนธ์ พานทอง | ขับร้อง / คำร้อง /ทำนอง |
| 7 | 16 หย่อนๆ | ลูกตาล อาร์สยาม | คำร้อง /ทำนอง |
| 8 | จับปลาสองมือ | ยิ้ม อาร์สยาม | คำร้อง /ทำนอง |
| 9 | ผีเข้าผีออก | ชาย เมืองสิงห์ แมงปอ ชลธิชา อาร์สยาม | ขับร้อง / คำร้อง /ทำนอง |
| 10 | กุหลาบในใจน้อง | หญิง ธิติกานต์ อาร์สยาม | - |
| 11 | ฉันรักเธอ | บิว กัลยาณี อาร์สยาม | คำร้อง /ทำนอง |
| 12 | น้ำนิ่งไหลลึก | เด่น อาร์สยาม | คำร้อง /ทำนอง |
| 13 | ปากหวาน | หนู มิเตอร์ อาร์สยาม | คำร้อง /ทำนอง |
| 14 | พี่ไปหลายวัน | กุ้ง สุธิราช อาร์สยาม วิรดา วงศ์เทวัญ อาร์สยาม | - |
เพลงพิเศษ > ผลงานการแสดง

ภาพยนตร์ไทยเรื่อง ศึกเสือไทย (2508)
ละครโทรทัศน์เรื่อง จำปาสี่ต้น (2512) ช่อง 5
ภาพยนตร์ไทยเรื่อง วิมานสีทอง (2514)
ภาพยนตร์ไทยเรื่อง กุหลาบไฟ (2516)
ภาพยนตร์ไทยเรื่อง ไอ้ฟ้าผ่า (2522)
ภาพยนตร์ไทยเรื่อง ดีแตก (2530)
ภาพยนตร์ไทยเรื่อง ด้วยเกล้า (2530) รับบท สมหมาย
ภาพยนตร์ไทยเรื่อง มนต์เพลงนักเลงบ้านนอก (2537)
ละครโทรทัศน์เรื่อง มนต์รักลูกทุ่ง (2538) ช่อง 7
ละครโทรทัศน์เรื่อง สวรรค์บ้านทุ่ง (2541) ช่อง 9
ละครโทรทัศน์เฉลิมพระเกียรติเรื่อง พ่อ ตอน เพลงของพ่อ (2542) ช่อง 5
ละครโทรทัศน์เรื่อง อะเมซซิ่งโคกเจริญ (2544) ช่อง 3
ภาพยนตร์ไทยเรื่อง มนต์เพลงลูกทุ่งเอฟเอ็ม (2545) รับบท โจรพันหน้า (ตัวปลอมที่ 5)
ละครโทรทัศน์เรื่อง หัวใจไกลปืนเที่ยง (2545) ช่อง 7 รับบท สัปเหร่อเที่ยง
ละครโทรทัศน์เรื่อง ลิเก๊ ลิเก (2546) ช่อง 7 รับบท ครูเทียม
ภาพยนตร์ไทยเรื่อง กระสือวาเลนไทน์ (2549)
ภาพยนตร์ไทยเรื่อง ผีเสื้อสมุทร (2549) รับบท เฒ่าโล้
ละครโทรทัศน์ชิตคอมเรื่อง โคกคูนตระกูลไข่ ตอน สวัสดีคุณพ่อ (2550) ช่อง 5 รับบท กำนันรงค์
ภาพยนตร์ไทยเรื่อง หนุมานคลุกฝุ่น (2551) รับบท ครูชาย
ละครโทรทัศน์เรื่อง เพลงรักข้ามภพ (2552) ช่อง 7 รับบท น้อยหน่า
เพลงพิเศษ > เพลงประกอบละคร

เพลง "อย่ายอมแพ้" ประกอบละครเรื่อง อะเมซซิ่งโคกเจริญ (กุมภาพันธ์ พ.ศ. 2544)
เพลง "อายผี" ประกอบละครเรื่อง หัวใจไกลปืนเที่ยง (พ.ศ. 2545)
เพลง "ชีวิตลิเก" ประกอบละครเรื่อง ลิเก๊ ลิเก 1 (กันยายน พ.ศ. 2546)
เพลง "ไหว้ครู" ประกอบละครเรื่อง ลิเก๊ ลิเก 2 (กันยายน พ.ศ. 2546)
เพลงพิเศษ > คอนเสิร์ต

คอนเสิร์ต เชิดชู... ครูเพลง ป.ชื่นประโยชน์ (6 กรกฎาคม 2539)
คอนเสิร์ต ลูกทุ่งออเคสตร้า กาญจนาภิเษก (24-25 มกราคม 2540)
คอนเสิร์ต ละครอินคอนเสิร์ต (2543)
คอนเสิร์ต การกุศล ลูกกรุง vs. ลูกทุ่ง (2545)
คอนเสิร์ต ถูกใจคนไทย ร่วมใจใช้สินค้าถูกกฎหมาย (18 สิงหาคม 2545)
คอนเสิร์ต Pattaya Music Festival 2003 (23 มีนาคม 2546)
คอนเสิร์ต 14 ตุลา วันประชาธิปไตย (14 ตุลาคม 2546)
คอนเสิร์ต สายธารประชาธิปไตย (2546)
คอนเสิร์ต สวัสดี 10 ปี แกรมมี่ โกลด์ (28 สิงหาคม 2548)
คอนเสิร์ต รำวงมหาสนุก (2549)
คอนเสิร์ต สินเจริญ เชิญแหลก (31 มีนาคม 2550)
คอนเสิร์ต มนต์เพลงคาราบาว (7 กรกฎาคม 2550)
คอนเสิร์ต อาลัย...ยอดรัก สลักใจ (16 สิงหาคม 2551)
คอนเสิร์ต กตัญญูครูเพลง ชาญชัย บัวบังศร (26 มิถุนายน 2554)
คอนเสิร์ต ลูกทุ่งจ๋ามหาสนุก (21 – 22 เมษายน 2555)
คอนเสิร์ต เพลงเก่าเล่าเรื่อง (12 กรกฎาคม 2555)
คอนเสิร์ต คีตศิลปินไทย ร่วมร้อยใจ เทิดไท้แม่แห่งแผ่นดิน (29 สิงหาคม 2555)
คอนเสิร์ต รำลึก 30 ปี ล้อต๊อก ตลก 4 แผ่นดิน (30 กันยายน 2555)
คอนเสิร์ต เพลงเก่า เล่าเรื่อง (18 พฤศจิกายน 2555)
คอนเสิร์ต แคมป์ไฟดนตรี มาลีฮวนน่า ครั้งที่ 4 (8 ธันวาคม 2555)
คอนเสิร์ต ปีใหม่ถวายพระพร (12 มกราคม 2557)
คอนเสิร์ต Banssaen Hippie Festival (21-22 กุมภาพันธ์ 2557)
คอนเสิร์ต ลูกทุ่งเฟสติวัล ครั้งที่ 4 (20 - 21 ธันวาคม 2557)
คอนเสิร์ต ลูกทุ่งเพื่อแผ่นดิน (6 กันยายน 2558)
คอนเสิร์ต เพลินเพลง ลูกทุ่งไทย ตอน ลูกทุ่งในดวงใจ ครั้งที่ 1 เดอะแมนซิตี้ไลอ้อน (29 พฤศจิกายน 2558)
คอนเสิร์ต งานอีแต๋นแว๊นเข้ากรุง (25 มิถุนายน 2559)
คอนเสิร์ต 8 ปี ตำนานแห่งสายน้ำ ครูชลธี ธารทอง (2 พฤษภาคม 2560)
คอนเสิร์ต แคมป์ไฟดนตรี มาลีฮวนน่า ครั้งที่ 8 (10 ธันวาคม 2560)
คอนเสิร์ต สืบสานลูกทุ่งคู่ไทย (3 กุมภาพันธ์ 2561)
คอนเสิร์ต รำลึก 26 ปี ราชินีลูกทุ่ง "พุ่มพวง ดวงจันทร์ (25 มิถุนายน 2561)
คอนเสิร์ต รำลึก พ่อดม ชวนชื่น (26 ธันวาคม 2561)
คอนเสิร์ต สงกรานต์บ้านนา (21 เมษายน 2562)
คอนเสิร์ต ครบรอบ 1 ปี ไวพจน์ เพชรสุพรรณ (12 มกราคม 2566)
คอนเสิร์ต 84 ปี ลูกทุ่งไทย (14 มกราคม 2567)
คอนเสิร์ต วันเพลงลูกทุ่งไทย (11 พฤษภาคม 2567)
เพลงพิเศษ > ผลงานเพลง

ลูกทุ่งเสียงทอง ชาย เมืองสิงห์ (2530)
เพลงอมตะเงินล้าน ชาย เมืองสิงห์ (สิงหาคม 2533)
สุดยอดลูกทุ่งเสียงทอง ชาย เมืองสิงห์ (กันยายน 2534)
ภาค.พิสดาร3 (2535)
ท็อปฮิต 4 ดาว
คาราวะคาราวาน (2537 - กันยายน 2544)
เมดเล่ย์ สุดยอด ลูกทุ่งกึ่งศตวรรษ (กรกฎาคม 2538)
รวมเพลงลูกทุ่ง IMF ที่สุดของลูกทุ่ง
ลูกทุ่งออเคสตร้า กาญจนาภิเษก (2540)
ลูกทุ่ง บิ๊ก บิ๊ก ชุดที่ 1-2 (2540)
สวรรค์บ้านทุ่ง (2541)
ลูกทุ่ง พลังไทย
THE​ RETRO​ ​HITS​
ลูกทุ่งทองแท้ ชาย เมืองสิงห์ (2541)
ลูกทุ่งมหาชน (2542)
สายด่วนลูกทุ่ง (2543)
สี่เหน่อผู้ยิ่งใหญ่ ร่วมกับ จรัล มโนเพ็ชร, ทอม ดันดี และ สามารถ พยัคฆ์อรุณ (2543)
3 อัลบั้ม 3 แบบ 3 สไตล์ (ตุลาคม 2544)
ต้นตระกูลเพลงดัง
อภิมหาลูกทุ่ง
16 เพลงรักโดนใจ
Drama-o-ke (2545)
บ่ย้านบาป (2546)
16 เพลงซึ้งโดนใจ
ลูกทุ่ง สามทศวรรษ
ค่าน้ำนม ใครหนอ
ฝากไว้ในแผ่นดิน ชาย เมืองสิงห์ (2547)
พยงค์ มุกดา ฝากไว้ในแผ่นดิน ชุดที่ 2 จากใจผูกพัน (22 ตุลาคม 2547)
เปิดกรุเพลงดัง ชาย เมืองสิงห์
HIT เพลงโฆษณา หัวกะทิ (มิถุนายน 2548)
เรารักเมืองไทย (2548)
รวมรัก เพลงละคร (2548)
10 ปี แกรมมี่ โกลด์ ดนตรีไม่มีพรมแดน ชุดที่ 3 (26 กรกฎาคม 2548)
ลูกทุ่งสามช่า
ลูกทุ่งสามช่า ชุด 2
GMM Combo Set (2549)
สุดยอดลูกทุ่ง ผู้ชายพันล้าน
รำวงย้อนยุด คณะ รวมดาวลูกทุ่ง
ลูกทุ่งเอฟเอ็ม
มนต์เพลงคาราบาว (พฤษภาคม 2550)
ฮิตทั่วไทย ใจลูกทุ่ง
รวมเพลงฮิต 120 เพลงดัง ดีที่สุด
ลูกทุ่งที่คิดถึง
มหาชนคนลูกทุ่ง
หนึ่งในสยาม รวมศิลปินลูกทุ่งชาย
หรรษาปาร์ตี้ปีใหม่ไทย
ฮิตตัวพ่อ
รวม 15 ศิลปินดัง
3 ขุนพลเพลงด้ง
สุดยอดลูกทุ่งไทย
รักชาติยิ่งชีพ (มกราคม 2557)
ต้นตำรับลูกทุ่งเสียงทอง
ลูกทุ่งรวมพล คนหลายชื่อ
ลูกทุ่งย้อนยุคฮิตตลอดกาล
มนต์เพลงลูกทุ่งพันล้าน (มีนาคม 2557)
ลำนำเพลงลูกทุ่ง
ลูกทุ่งฮิตโดนใจ
ลูกทุ่งยอดฮิต
ต้นตำรับ 4 ลูกทุ่งเสียงทอง 4
ลูกทุ่งรวมดาวเพลงดัง
อมตะเพลงดังโดนใจ
เพลงดังฟังสบาย 12 นักร้อง 12 เพลงอมตะ
สุดฮิตมรดกลูกทุ่งไทย
มหกรรม มันยกร่อง
16 ขุนพลเพลงลูกทุ่ง
โจ๊ะ! กำลัง (26 มีนาคม 2558)
ลูกทุ่งกรุงไทย
20 ปี แกรมมี่ โกลด์ ที่สุดของที่สุด ลูกทุ่งกลาง เหนือ ใต้ ชุด 2 (1 กรกฎาคม 2558)
รวมเพลงฮิต 5 ดาว
โจ๊ะ! กำลัง 2 (31 มีนาคม 2559)
มนต์เพลง ชาย เมืองสิงห์ (4 สิงหาคม 2559)
ลูกทุ่ง เมดเล่ย์ สามซ่า มันส์ ระเบิด
The Retro Hits ชุด 1 (16 ธันวาคม 2559)
เพื่อชีวิต ฮิตสามช่า
มนต์เพลง สุรพล สมบัติเจริญ ชุด 2
ลูกทุ่งเมดเล่ย์ เบรคไม่อยู่ ชุดพิเศษ 1 มันส์ไม่หยุด
เรารัก สายัณห์ สัญญา
ลูกทุ่งเพลงดังฟ้งไพเราะ
ลูกทุ่งเพลงดัง โดนใจคอเพลง
ลูกทุ่งสามช่า มันส์พะยะค่ะ
ศิลปินรับเชิญ

เป็นนักร้องรับเชิญในเพลง จ้ำม่ำ ในอัลบั้ม ลำใยกวน ของ รวมศิลปิน (2541)
ผลงานเพลงที่กล่าวถึงศิลปินท่านอื่น ๆ

เพลง ขันหมากลูกทุ่ง ร้องโดย ไพรวัลย์ ลูกเพชร (เป็นบทเพลงที่กล่าวถึงศิลปินลูกทุ่ง โดยมีเนื้อร้องอยู่ท่อนหนึ่งที่กล่าวถึงชื่อของ ชาย เมืองสิงห์)
เพลง สามช่าจงเจริญ ร้องโดย คาราบาว (เป็นบทเพลงที่กล่าวถึงศิลปินหลายคน โดยมีเนื้อร้องอยู่ท่อนหนึ่งที่กล่าวถึงชื่อของ ชาย เมืองสิงห์)
เพลง คิง ออฟ ก็อป แด๊นซ์ ร้องโดย ไมเคิ่น ตั๋ง (เป็นบทเพลงที่กล่าวถึงศิลปินหลายคน โดยมีเนื้อร้องอยู่ท่อนหนึ่งที่กล่าวถึงชื่อของ ก๊อต จักรพันธ์)
เครื่องราชอิสริยาภรณ์

พ.ศ. 2544 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 4 จตุตถดิเรกคุณาภรณ์ (จ.ภ.)
เกียรติยศ

โล่พระราชทานจากสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี งานกึ่งศตวรรษเพลงลูกทุ่งไทยครั้งที่ 1  ในปี 2532  จากการแต่งและร้องเพลง พ่อลูกอ่อน และ ทำบุญร่วมชาติ รวม 4 รางวัล
โล่พระราชทานจากสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี งานกึ่งศตวรรษเพลงลูกทุ่งไทยครั้งที่ 2  ในปี 2534 จากการแต่งและร้องเพลง ลูกสาวใครหนอ รวม 2 รางวัล
รางวัลพระราชทานจากสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ในฐานะนักร้องและนักแต่งเพลงที่ใช้ภาษาไทยดีเด่น ของมหาวิทยาลัยมหิดลร่วมกับราชบัณฑิตยสถาน ปี 2534
ได้รับการยกย่องเป็นผู้ที่มีผลงานดีเด่นทาง ด้านวัฒนธรรม (สาขาศิลปะและการช่างฝีมือ) ประจำภาคกลางตอนบน ปี 2535
รางวัลเกียรติคุณพระราชทานจากสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เนื่องในวานกึ่งศตวรรษสืบสานคุณค่าวัฒนธรรมไทย ภาคพิเศษ ปี 2537 จากเพลงทุกข์ร้อยแปด
ศิลปินแห่งชาติ สาขาศิลปะการแสดง (นักร้อง – นักแต่งเพลง ปี 2538
สังคมนิยม

ยืนยง โอภากุล (หรือ แอ๊ด คาราบาว) นักร้องนำวงคาราบาว ได้แต่งเพลงเชิดชูให้กับ ชาย เมืองสิงห์ ในเพลง เดอะแมนซิตี้ไลอ้อน (ในอัลบั้ม เดอะแมนซิตี้ไลอ้อน เมื่อปี พ.ศ. 2539)
แหล่งข้อมูลอื่น

หออัครศิลปิน เก็บถาวร 2020-12-05 ที่ เวย์แบ็กแมชชีน
ลูกทุ่ง หมอลำ
Pohchang.org เก็บถาวร 2013-06-23 ที่ เวย์แบ็กแมชชีน
ดาราวิดีโอ

| --- | --- |

ประเภท: บริษัทจำกัด
ก่อตั้ง: 10 สิงหาคม พ.ศ. 2526 (41 ปี)
สำนักงานใหญ่: 99 หมู่ที่ 5 ถนนติวานนท์ ตำบลบ้านใหม่ อำเภอปากเกร็ด นนทบุรี
บุคลากรหลัก: สยาม สังวริบุตร-ประธานบริษัท
ผลิตภัณฑ์: รายการโทรทัศน์ ละครโทรทัศน์ สื่อสิ่งพิมพ์ สตูดิโอ และ มัลติมีเดีย
เว็บไซต์: ดาราวิดีโอ
บริษัท ดาราวิดีโอ จำกัด เป็นบริษัทค่ายละครไทยที่ยอดนิยมที่ผลิตละครโทรทัศน์ไทยให้กับสถานีโทรทัศน์สีกองทัพบกช่อง 7 ปัจจุบันบริหารงานโดย สยาม สังวริบุตร ผลงานเด่น เช่น คู่กรรม, วันนี้ที่รอคอย, มนต์รักลูกทุ่ง, ดาวพระศุกร์, สายโลหิต, ด้วยแรงอธิษฐาน, ทัดดาวบุษยา, จำเลยรัก, นิรมิต, สวรรค์เบี่ยง, ญาติกา, มงกุฎดอกส้ม, เบญจรงค์ห้าสี, ปอบผีฟ้า, เงิน เงิน เงิน, ซุ้มสะบันงา, คือหัตถาครองพิภพ, คมพยาบาท , ข้ามสีทันดร , ไม่สิ้นไร้ไฟสวาท , น้ำเซาะทราย , ทวิภพ , ฟ้าจรดทราย
ประวัติ

เริ่มก่อตั้งเมื่อปี 2510
ใช้ชื่อว่า บริษัท สยามฟิล์ม จำกัด บริหารงานโดย ไพรัช สังวริบุตร ศิลปินแห่งชาติ  เป็นการสร้างภาพยนตร์โทรทัศน์ประเภทละครจักร ๆ วงศ์ ๆ  ซึ่งถือได้ว่าเป็นนโยบายหลักของบริษัท โดยมุ่งมั่นว่าจะอนุรักษ์ศิลปะพื้นบ้านไทยทุกประเภทรวมทั้งวัฒนธรรม,วรรณคดีไทยและนิทานพื้นบ้าน ผลงานเรื่องแรกคือ “ปลาบู่ทอง” ต่อมาเรื่อง “ยอพระกลิ่น” และอื่นๆมากมาย นอกจากจะผลิตผลงานประเภทนิทานพื้นบ้านจักรๆวงศ์ๆแล้วยังผลิตผลงานประเภทวรรณกรรมสมัยใหม่อีกด้วย
ต่อมาได้เปลี่ยนชื่อจาก “สยามฟิล์ม” เป็น “ดาราฟิล์ม” ซึ่งยังคงผลิตเป็นภาพยนตร์โทรทัศน์ที่ยังใช้เสียงพากย์อยู่และถ่ายทำด้วยระบบภาพยนตร์ 16 มม. กระทั่งต่อมาวิวัฒนาการโทรทัศน์ได้เปลี่ยนแปลงจากการถ่ายทำด้วยฟิล์มมาเป็นระบบวิดีโอเทป พร้อมวิธีการแสดงก็เปลี่ยนจากระบบบอกบทละครมาเป็นนักแสดงต้องท่องบทและจำบทเอง
ปี2524-2525 ได้เปลี่ยนชื่อจาก “ดาราฟิล์ม” มาเป็น “ดาราวิดีโอ” ก่อนเปลี่ยนชื่อ ได้สร้างภาพยนตร์ฉายโรงเรื่องแรกอละเรื่องเดียว คือ ดอกโศก เข้าฉายในปี 2525   พร้อมทั้งปรับเปลี่ยนผสมผสานระบบการถ่ายทำและการแสดงแบบเดิมมาเป็นสมัยใหม่แบบต่างประเทศที่เห็นกันอยู่ทุกวันนี้และยังผลิตละครให้กับทางช่อง 7 สีเรื่อยมา สร้างสรรค์ผลงานโทรทัศน์หลากหลายประเภท มีทั้งอ้างอิงประวัติศาสตร์ ปลุกจิตสำนึกให้รักชาติ ศาสนา พระมหากษัตริย์ สะท้อนสังคมการเมืองไทย อนุรักษ์วัฒนธรรมไทย ฯลฯ โดยปรากฏเป็นผลงานต่างๆมากมาย มีไม่ต่ำกว่า 300 เรื่อง อาทิ สายโลหิต,รัตนโกสินทร์,คู่กรรม,ไผ่แดง,หลวงตา,มนต์รักลูกทุ่ง,ดาวพระศุกร์,เหตุเกิดที่สน.,อีสา,ทองเนื้อเก้า,สวรรค์เบี่ยง,วันนี้ที่รอคอย,นิรมิต,ข้ามสีทันดร,ขุนเดช,ฟ้ากระจ่างดาว,ด้วยแรงแห่งรัก,เปลวไฟในฝัน,พลิกดินสู่ดาว ฯลฯ
ด้วยประสบการณ์กว่า 50 ปี .. ทำให้ปัจจุบันมีบริษัทในเครือ 3 บริษัทหลัก คือ บริษัท ดาราวิดีโอ จำกัด บริษัท สามเศียร จำกัด และ บริษัท ดีด้า วิดีโอ โปรดักชั่น จำกัด ซึ่งมีการแยกการบริหารออกเป็นบริษัทย่อยอีกหลายบริษัท   รวมทั้งได้ก่อตั้งโรงถ่ายที่ลาดหลุมแก้ว จ.ปทุมธานี บนเนื้อที่กว่า 100 ไร่ เพื่อช่วยให้การผลิตละครทำงานได้คล่องตัวมากขึ้น  การถ่ายทำในปัจจุบัน ยังได้ใช้ระบบ High Definition เพื่อเพิ่มคุณภาพในการรับชมอีกด้วย
เดิมสำนักงานบริษัทตั้งอยู่ที่ ถนนประชาชื่น เลียบคลองประปา เขตบางซื่อ กรุงเทพมหานคร แต่ปัจจุบันได้ย้ายสำนักงานมาอยู่ที่ ถนนติวานนท์ ใกล้แยกสวนสมเด็จฯ ตรงข้ามหมู่บ้านคฤหาสน์ทายาท อำเภอปากเกร็ด จังหวัดนนทบุรี บนเนื้อที่ 3 ไร่
บริษัทในเครือ

บริษัท สามเศียร จำกัด ผลิตละครจักร ๆ วงศ์ ๆ และสตูดิโอถ่ายทำ
บริษัท เอ เอ็นเตอร์เทนเมนต์ จำกัด ผลิตละครสั้น ปากกาทอง
บริษัท ดีด้า วิดีโอ โปรดักชั่น จำกัด ผลิตละครโทรทัศน์ และ คอมพิวเตอร์กราฟิก
บริษัท ไอคอน เอ็กซ์ จำกัด ผลิตละครสั้น ฟ้ามีตา บริษัทที่รับจ้างผลิตและตัดต่อวิดีโอ รวมถึงเป็นสถานที่ถ่ายทำด้วย
บริษัท จ๊ะทิงจา จำกัด ผลิตการ์ตูนแอนิเมชันฝีมือคนไทย จำหน่ายสินค้าลิขสิทธิ์ในเครือ พร้อมช่องรายการสำหรับเด็กและครอบครัว ในชื่อ จ๊ะทิงจา
ผู้กำกับการแสดงในสังกัด

ไพรัช สังวริบุตร
สยาม สังวริบุตร
เพ็ญลักษณ์ อุดมสิน
แดง บูรพา
ทองสิทธิ์ โสดาโคตร
คณวัชร สังวริบุตร
ศิรวิชญ์ สังวริบุตร
นักเขียนบทโทรทัศน์ที่เขียนเป็นประจำ

รัมภา ภิรมย์ภักดี (ใช้นามปากกาว่า ภาวิต)
นันทนา วีระชน (ใช้นามปากกาว่า ปลายปากกา)
ฉายฉันท์
ประไพศรี ศรีนาทม
นันทกร
ตุณย์
เริงฤทัย
ดูเพิ่ม

ช่อง 7HD
โทรทัศน์รวมการเฉพาะกิจแห่งประเทศไทย
รายชื่อละครโทรทัศน์ของดาราวีดีโอ
ฟ้า​มี​ตา​
สามเศียร
ดีด้า วิดีโอ โปรดักชั่น
กันตนา
ไพรัช สังวริบุตร
โชน 7​ เขต​พิศวง​
คมเดช ไชยศิวามงคล

| คมเดช ไชยศิวามงคลม> ป.ช., ม.ว.ม. |
| --- | --- |

สมาชิกสภาผู้แทนราษฎรจังหวัดกาฬสินธุ์
ดำรงตำแหน่ง 24 มีนาคม พ.ศ. 2562 – 20 มีนาคม พ.ศ. 2566
 
ข้อมูลส่วนบุคคล
เกิด: เงิน ไชยศิวามงคล 7 มกราคม พ.ศ. 2498 (69 ปี)
พรรคการเมือง: ชาติไทย (253x–2539)   ความหวังใหม่ (2539–2543)   ไทยรักไทย (2543–2550)   พลังประชาชน (2550–2551)   เพื่อไทย (2551–ปัจจุบัน)

คมเดช ไชยศิวามงคล (เกิด 7 มกราคม พ.ศ. 2498) อดีตสมาชิกสภาผู้แทนราษฎรจังหวัดกาฬสินธุ์ ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2538 ปัจจุบันสังกัดพรรคเพื่อไทย
ประวัติ

คมเดช ไชยศิวามงคล เกิดเมื่อวันที่ 7 มกราคม พ.ศ. 2498 เป็นบุตรของนายเชี่ยวชัย และนางนิภา ไชยศิวามงคล มีพี่น้อง 7 คน สำเร็จการศึกษา ศิลปศาสตรบัณฑิต สาขาการจัดการทั่วไป มหาวิทยาลัยราชภัฏมหาสารคาม มีบุตรนอกสมรส 1 คน
งานการเมือง

อดีตเป็นสมาชิกสภาจังหวัดกาฬสินธุ์ พ.ศ. 2538 ได้รับการเลือกตั้งเป็นสมาชิกสภาผู้แทนราษฎรเป็นครั้งแรก และได้รับเลือกอีกครั้งในปี พ.ศ. 2539 สังกัดพรรคความหวังใหม่ ต่อมา พ.ศ. 2544 ย้ายมาลงสมัครในนามพรรคไทยรักไทย แต่พ่ายให้กับนายพีระเพชร ศิริกุล จากพรรคความหวังใหม่
พ.ศ. 2550 ได้รับการเลือกตั้งอีกครั้งในสังกัดพรรคพลังประชาชน และปี พ.ศ. 2554 ได้รับการเลือกตั้งในสังกัดพรรคเพื่อไทย
งานการเมือง > สมาชิกสภาผู้แทนราษฎร

คมเดช ไชยศิวามงคล ได้รับการเลือกตั้งเป็นสมาชิกสภาผู้แทนราษฎรมาแล้ว 5 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 จังหวัดกาฬสินธุ์ สังกัดพรรคชาติไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 จังหวัดกาฬสินธุ์ สังกัดพรรคความหวังใหม่
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดกาฬสินธุ์ สังกัดพรรคพลังประชาชน (พ.ศ. 2541) → พรรคเพื่อไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดกาฬสินธุ์ สังกัดพรรคเพื่อไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดกาฬสินธุ์ สังกัดพรรคเพื่อไทย
เครื่องราชอิสริยาภรณ์

พ.ศ. 2563 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2554 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
แหล่งข้อมูลอื่น

นายคมเดช ไชยศิวามงคล เก็บถาวร 2012-08-05 ที่ เวย์แบ็กแมชชีน, เว็บไซต์รัฐสภาไทย
บัญชีแสดงรายการทรัพย์สินและหนี้สินของนายคมเดช ไชยศิวามงคล[ลิงก์เสีย], สำนักงานคณะกรรมการป้องกันและปราบปรามการทุจริตแห่งชาติ
ข้อมูลนักการเมืองไทย (นายคมเดช ไชยศิวามงคล), ศูนย์ข้อมูลนักการเมืองไทย
รายนามผู้ได้รับรางวัลรามอน แมกไซไซ

รายนามผู้ได้รับรางวัลรามอน แมกไซไซ
บริหารรัฐกิจ

1965  ป๋วย อึ๊งภากรณ์- ไทย
1966  ฝน แสงสิงแก้ว- ไทย
1981  ประเวศ วะสี  - ไทย
1992  จำลอง ศรีเมือง  - ไทย
1997  อานันท์ ปันยารชุน  - ไทย
2005 จอน อึ๊งภากรณ์  - ไทย
บริการสาธารณะ

1961 นิลวรรณ ปิ่นทอง - ไทย
1967 หม่อมเจ้าสิทธิพร กฤดากร - ไทย
1978 ประทีป อึ้งทรงธรรม ฮาตะ - ไทย
1983 เฟื้อ หริพิทักษ์ - ไทย
1984 ทองใบ ทองเปาด์ - ไทย
1991 สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี - ไทย
1994 มีชัย วีระไวทยะ - ไทย
1998 โสภณ สุภาพงษ์ - ไทย
2005 เตเตน มัสดูคิ - อินโดนีเซีย
2005 วี ศานตะ - อินเดีย
2008 เทอดชัย ชีวะเกตุ - ไทย
2009 ดร.กฤษณา ไกรสินธุ์ - ไทย
2019 อังคณา นีละไพจิตร - ไทย
ผู้นำชุมชน

1959 ทะไลลามะ องค์ที่สิบสี่- ทิเบต
1973 กระแส ชนะวงศ์- ไทย
1987  อารี วัลยะเสวี - ไทย
2004 ประยงค์ รณรงค์- ไทย
2005 สมบัด สมพอน - ลาว
วารสารศาสตร์ วรรณกรรม และศิลปะการสื่อสารเชิงสร้างสรรค์

2005 มาติเออร์ เราะห์มาน - บังคลาเทศ
สันติภาพและความเข้าใจระหว่างประเทศ

1961  เจนีวีฟ คอลฟิลด์- ไทย ,สหรัฐอเมริกา
1988  โครงการหลวง - ไทย
1989  สถาบันเทคโนโลยีแห่งเอเชีย - ไทย
2006 ซันดุก รูอิต - เนปาล
ผู้นำในภาวะฉุกเฉิน

2005 ฮูเยรัน ยูน - เกาหลีใต้
2010 ทาดาโตชิ อากิบะ - ญี่ปุ่น
มานะ โลหะวณิชย์

| มานะ โลหะวณิชย์ม> ว.ม., ป.ช. |
| --- | --- |

สมาชิกสภาผู้แทนราษฎรจังหวัดชัยภูมิ
ดำรงตำแหน่ง 24 มีนาคม พ.ศ. 2562 – 20 มีนาคม พ.ศ. 2566
 
ข้อมูลส่วนบุคคล
เกิด: 10 กรกฎาคม พ.ศ. 2500 (67 ปี)
พรรคการเมือง: เพื่อไทย

มานะ โลหะวณิชย์ (เกิด 10 กรกฎาคม พ.ศ. 2500) อดีตนายกเทศมนตรีอำเภอหนองบัวแดงคนแรก อดีตสมาชิกสภาผู้แทนราษฎรจังหวัดชัยภูมิ สังกัดพรรคเพื่อไทย
ประวัติ

มานะ โลหะวณิชย์ เกิดเมื่อวันที่ 10 กรกฎาคม พ.ศ. 2500 เป็นบุตรของนายมนัส กับนางสุรัตน์ โลหะวณิชย์ มีพี่น้อง 4 คน สำเร็จการศึกษาครุศาสตรบัณฑิต สาขาบริหารการศึกษา มหาวิทยาลัยราชภัฏนครสวรรค์ และศิลปศาสตรมหาบัณฑิต สาขารัฐศาสตร์ มหาวิทยาลัยรามคำแหง สมรสกับนางนันทิยา มีบุตร 3 คน
งานการเมือง

มานะ โลหะวณิชย์เป็นอดีตเป็นนายอำเภอหนองบัวแดง นายอำเภอชุมแพ นายอำเภอกุดข้าวปุ้น ปลัดจังหวัดยโสธร ปลัดจังหวัดยะลา ปลัดจังหวัดชัยภูมิ รองผู้ว่าราชการจังหวัดบุรีรัมย์ รองผู้ว่าราชการจังหวัดนครนายก ผู้ว่าราชการจังหวัดบึงกาฬ ผู้ว่าราชการจังหวัดลำปาง ผู้ว่าราชการจังหวัดขอนแก่น ลงสมัครรับเลือกตั้งสมาชิกสภาผู้แทนราษฎรมาหลายสมัย แต่ไม่ได้รับการเลือกตั้ง อาทิ พ.ศ. 2544 สังกัดพรรคเสรีธรรม และ พ.ศ. 2548 สังกัดพรรคมหาชน พ่ายให้กับนายชวลิต มหาจันทร์ จากพรรคไทยรักไทย ทั้ง 2 ครั้ง กระทั่ง พ.ศ. 2550 ได้ลงสมัครในนามพรรคพลังประชาชน จึงได้รับการเลือกตั้งเป็นครั้งแรก และได้รับการเลือกตั้งเป็นครั้งที่ 2 ในปี พ.ศ. 2562 สังกัดพรรคเพื่อไทย
งานการเมือง > สมาชิกสภาผู้แทนราษฎร

มานะ โลหะวณิชย์ ได้รับการเลือกตั้งเป็นสมาชิกสภาผู้แทนราษฎรมาแล้ว 3 สมัย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดชัยภูมิ สังกัดพรรคเพื่อไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดชัยภูมิ สังกัดพรรคเพื่อไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดชัยภูมิ สังกัดพรรคเพื่อไทย
เครื่องราชอิสริยาภรณ์

พ.ศ. 2563 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2554 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)